คุ้มครองอุบัติเหตุ เซฟเกษตรอาสา นำร่องในกลุ่มอาสาสมัครเกษตรหมู่บ้านและเศรษฐกิจการเกษตรอาสากลุ่มแรก
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวเปิดตัว โครงการคุ้มครองอุบัติเหตุ เซฟเกษตรอาสา ว่า กลุ่มอาสาสมัครเกษตร นับเป็นกำลังสำคัญที่จะทำหน้าที่เป็นผู้นำด้านการเกษตรในพื้นที่ จึงเร่งเห็นและขยายความร่วมมือกับ สำนักงานคณะกรรมการกำกับและส่งเสริมการประกอบธุรกิจประกันภัย จัดโครงการ คุ้มครองอุบัติเหตุ เซฟเกษตรอาสา เพื่อให้ความคุ้มครองแก่เกษตรกร นำร่องให้กับอาสาสมัครอาสาสมัครเกษตรหมู่บ้าน (อกม.) และเศรษฐกิจการเกษตรอาสา (ศกอ.) เป็นกลุ่มแรก รวม 20,000 กรมธรรม์ และปัจจุบัน ต้องยอมรับว่า เกษตรกร ต้องเผชิญกับความเสี่ยง ทั้งภัยพิบัติทางธรรมชาติ ความผันผวนของราคา ความไม่แน่นอนของตลาด รวมไปถึงวิกฤตเศรษฐกิจที่เกิดจากการแพร่ระบาดของโควิด-19 แต่ที่ผ่านมาแล้ว สิ่งหนึ่งที่สำคัญ คือ ความเสี่ยงทางด้านอุบัติเหตุ ที่อาจเกิดขึ้นได้ตลอดเวลาและในทุกสถานที่ นับว่าโครงการครั้งนี้ เป็นการเตรียมความพร้อมและปกป้องเกษตรกรไว้ล่วงหน้า เพื่อสร้างความเข้มแข็ง เสริมภูมิคุ้มกันและยกระดับคุณภาพชีวิตของเกษตรกรไทยให้มีความเป็นอยู่ที่ดีขึ้นด้านนายฉันทานนท์ วรรณเขจร เลขาธิการสำนักงานเศรษฐกิจการเกษตร กล่าวด้วยว่า สำหรับ อกม. และ ศกอ. ที่สนใจทำประกันอุบัติเหตุในโครงการนี้ สามารถสมัครได้ผ่านระบบออนไลน์ QR Code ซึ่งใช้เวลาเพียงไม่กี่นาทีเท่านั้นในการสมัคร ก็สามารถรับความคุ้มครองประกันอุบัติเหตุได้ทันที โดยสามารถสมัครได้จนถึง 31 สิงหาคมนี้ จนกว่าจะครบ 20,000 กรมธรรม์ เป็นกรมธรรม์ประกันภัยกลุ่มที่ให้ระยะเวลาความคุ้มครอง 60 วัน ผู้เอาประกันภัยต้องมีอายุตั้งแต่ 20 ปีบริบูรณ์ ถึง 70 ปีบริบูรณ์ ณ วันที่ทำประกันภัย พร้อมยืนยันจะยังคงเดินหน้าพัฒนาระบบกันภัยภาคเกษตรร่วมกัน เพื่อให้ความช่วยเหลือ ดูแล และคุ้มครองพี่น้องเกษตรกร ภายใต้ คณะกรรมการความร่วมมือพัฒนาระบบประกันภัยการเกษตร ในการกำหนดทิศทางและแนวทางในการดำเนินการ ทั้งการขยายขอบเขตของการประกันภัยในปัจจุบันไปสู่สินค้าเกษตรชนิดอื่นๆ เพื่อให้เกษตรกรเข้าสู่ระบบการคุ้มครองความเสี่ยงอย่างเป็นระบบ หันมาใช้การประกันภัยเป็นเครื่องมือในการบริหารจัดการทางการเงินของตนเอง